Forretningsbetingelser gældende fra 1. maj 2022 for Pallet og Groupage. PostNord Logistics A/S. 


Forretningsbetingelser 


Pallet og Groupage 


postnord 


GENERELLE OPLYSNINGER 


Nærværende forretningsbetingelser gælder for for- 
sendelse af PostNord Pallet og PostNord Groupage. 
PostNord Disse benævnes herefter samlet som 
Gods. 


Herudover gælder for Gods og enhver ydelse i til- 
knytning hertil tillige Nordisk Speditørforbunds Al- 
mindelige Bestemmelser 2015 (NSAB 2015), i det 
omfang NSAB 2015 ikke er fraveget ved Kundeafta- 
len eller ved nærværende forretningsbetingelser. 


Ved hverdage forstås i det følgende mandag til fre- 
dag, eksklusive helligdage og undtagen den 5. juni 
(Grundlovsdag), den 24. december og den 31. de- 
cember, medmindre andet udtrykkeligt er angivet. 


1.0 Definition af Gods 


Gods er en distributionsløsning til befordring af Pal- 
let og Groupage, der kan sendes til Norden omfat- 
tende Danmark, Sverige, Norge, Finland, Færøerne, 
Island og Grønland samt til Danmarks vigtigste ek- 
sportmarkeder og visse lande i Europa. 


Det er en betingelse for at kunne sende Gods, at 
ordregiver har indgået en Kundeaftale herom med 
PostNord. 


1.1 Parter 


Der skelnes i disse forretningsbetingelser mellem 
følgende parter ifm. vilkår, ansvar og forpligtigelser: 


" Ordregiver er den juridiske og økonomisk an- 
svarlige part iht. Kundeaftalen. 


" Modtager er den fysiske enhed, der modtager 
Gods. Denne part kan ikke gøre krav gældende 
mod PostNord i anledning af befordringen af 
Godset. 


" PostNord er den udførende part og ansvarlig 
for, at fragten gennemføres iht. aftalte vilkår. 


1.2 Fysiske mål og vægt 


Godset skal overholde de formater, der er anført i 
de respektive faktaark for PostNord Pallet og Post- 
Nord Groupage. Godsets længde, bredde, højde og 
vægt skal anføres ved hver booking. 


Såfremt PostNord kan konstatere, at Godsets reelle 
mål/vægt overskrider de/den anførte mål/vægt, fo- 
retager PostNord den nødvendige korrektion af 
mål/vægt (ved Groupage) eller palletype (ved Pal- 
let). PostNord fakturerer efter de korrigerede oplys- 
ninger samt opkræver et gebyr for rettelse af for- 
kerte mål-/vægtangivelse. 


Såfremt der ved Pallet konstateres overskridelse af 
de/den maksimal tilladte mål/vægt for den største 
palletype, fakturerer PostNord efter ordregivers op- 
rindeligt anførte oplysninger, men pålægger et over- 
sizegebyr. Hvis Godset overskrider det maksimal til- 
ladte længdemål, vil der blive pålagt et tillæg. 

Størrelsen af de ovenfor nævnte gebyrer og tillæg 
fremgår af PostNords til enhver tid gældende prisli- 
ste på postnord.dk. 


1.3 Indhold 


Det er ordregiveren, som har ansvaret for at under- 
søge, om indholdet af forsendelsen er told eller af- 
giftspligtigt, samt om det efter reglerne i modtager- 
landet er tilladt at indføre indholdet af forsendelsen 
i modtagerlandet, og efter hvilke vilkår dette i givet 
fald kan ske. PostNord kontrollerer ikke disse for- 
hold og er ikke i stand til at rådgive herom, men 
henviser i stedet ordregiver til at henvende sig til 
det pågældende lands myndigheder, eksempelvis 
ambassader eller konsulater. 


PostNord påtager sig ikke befordring af Gods, hvis 
forsendelsens udformning eller indhold, eller hvis 
transport eller opbevaring af den, overtræder lov- 
givningen, eller kræver særlige foranstaltninger 
(som f.eks. frostvarer eller let fordærvelige fødeva- 
rer), sikkerhedsforhold eller tilladelser. 


Godset må desuden ikke have følgende indhold: 


" Penge, rejsechecks, ihændehaverpapirer, 
ædelmetaller, herunder platin, guld og sølv, 
ædelstene, smykker samt andre kostbare gen- 
stande. Ved ihændehaverpapirer forstås gælds- 
breve, aktier, checks, der ikke er crossede, 
veksler, depotbeviser og andre dokumenter, 
som repræsenterer en økonomisk værdi, og 
som legitimerer den person, som er i besid- 
delse af dokumentet, til at overdrage doku- 
mentet, at modtage betaling i henhold til doku- 
mentet, kræve løsøre udleveret eller kræve tje- 
nesteydelser udført i henhold til dokumentet. 


" Visse typer af farligt Gods. Farligt indhold kan 
på visse betingelser sendes som hhv. Farligt 
indhold med begrænset mængde eller Farligt 
Gods (ADR), se pkt. 4.0 og 5.0. Lithiumbatte- 
rier og lithiumceller, som ikke overskrider til- 
ladte kapacitetsbegrænsninger, kan endvidere 
på visse betingelser sendes som Gods. Der 
gælder særlige regler om indpakning, mærk- 
ning og transportdokumenter. Nærmere oplys- 
ninger kan findes på www.postnord.dk. 


" Knive, der kræver tilladelse at erhverve, be- 
sidde, bære eller anvende, våben, våbendele, 
softguns mv., samt kopier af disse, og aktiv/in- 
aktiv ammunition eller eksplosive elementer. 


. Kopivarer og forfalskninger. 


. Levende dyr iht. bekendtgørelse om beskyt- 
telse af dyr under transport. 


. Genstande, der på grund af deres beskaffenhed 
eller indpakning kan udsætte postmedarbej- 
dere for fare, eller som kan tilsmudse eller be- 
skadige andre forsendelser eller postale anlæg. 


. Nogen form for korrespondance udvekslet mel- 
lem andre personer end ordregiveren og mod- 
tageren eller hosboende personer. 


. Cigaretter og andre tobaksvarer. 


Konstateres det, at en forsendelse har farligt eller 
ikke-tilladt indhold, vil forsendelsen blive returneret 
til ordregiver for dennes regning eller blive overgivet 
til den relevante myndighed. 


1.4 Mærkning 


For at sende Gods med PostNord skal de til enhver 
tid gældende regler for adresselabels og stregkoder 
overholdes. 


Ordregiver skal for hver kolli udfylde en label, der 
skal klæbes på forsendelsens yderemballage. For- 
sendelsens bruttovægt skal altid angives på labelen. 


Ordregiver hæfter for ethvert misbrug af stregkoder, 
uanset hvem misbruget er begået af. Dette gælder 
også stregkoder, som afsender selv udskriver og an- 
vender ved benyttelse af forsendelsessystemer stil- 
let til rådighed af PostNord eller et af ordregiver selv 
eller af tredjemand udviklet forsendelsessystem. 


Det er ordregivers ansvar, at modtagerens adresse 
er angivet på en sådan måde, at det kan forstås i 
modtagerlandet. 


1.5 EDI 


Det er en betingelse for at sende Gods med Post- 
Nord, at ordregiver leverer elektroniske transport- 
ordrer i EDI format i henhold til PostNords Forret- 
ningsbetingelser for EDI. 


1.6 Emballage 


Ordregiver pakker indholdet. Den enkelte forsen- 
delse skal være forsvarligt folieret med krympeplast 
(wrappet) eller lignende. 


Det er ordregivers ansvar, at forsendelsen er for- 
svarligt pakket, herunder at indholdet er forsvarligt 
fastsurret eller fastgjort, og at indholdet - hvis det 
er nødvendigt - har en tilstrækkelig emballage, så- 
ledes at det sikres, at indholdet er tilstrækkeligt be- 
skyttet ved sædvanlig fragthåndtering, og det end- 
videre forhindres, at forsendelsen eller dens indhold 
volder skade på andre forsendelser, PostNord eller 
tredjemand. 


PostNord er ikke forpligtet til at kontrollere embal- 
lagen, eller hvorledes forsendelsen er pakket. Sã- 
fremt PostNord ved afhentning af Gods skulle op- 
dage, at forsendelsen ikke er pakket eller emballe- 
ret forsvarligt, er PostNord berettiget til, efter Post- 
Nords valg, enten at afvise forsendelsen eller 
kræve, at ordregiver underskriver en påtegning, 
hvoraf det fremgår, at forsendelsen fremsendes på 
ordregivers risiko. 


Træemballage (herunder lastebærer) til Norge skal 
opfylde de internationale betingelser for behandling 
af uforarbejdet træ til fremstilling af emballage 
(ISPM 15). 


PostNord har ingen forpligtelser over for ordregiver 
i relation til lastebærer, indholdet er pakket på. 


PostNord foretager ikke palleudveksling med ordre- 
giver, medmindre der er indgået en skriftlig palleud- 
vekslingsaftale. Palleudveksling kan kun foretages 
ved indenrigsforsendelser i Danmark. Løse paller, 
herunder EUR-paller, som PostNord måtte komme i 

besiddelse af, kan frit kasseres eller beholdes af 
PostNord. 


Såfremt ordregiver har indgået en skriftlig palleud- 
vekslingsaftale med PostNord, fører PostNord palle- 
regnskab med ordregiver på de vilkår, der fremgår 
af palleudvekslingsaftalen. 


1.7 Fortoldning 


Det er ordregiverens ansvar at foretage korrekt ud- 
fyldning af toldpapirer. Tolddeklarering betales som 
hovedregel af ordregiver, mens told og moms beta- 
les af modtager. Betaler modtager ikke ved forfald, 
kan beløbet opkræves hos ordregiver. 


Ved forsendelse til lande uden for EU skal ordregiver 
foruden adressekort vedlægge en handelsfaktura i 4 
eksemplarer, der er underskrevet i hånden. Ved for- 
sendelse til de modtagerlande, som EU har en fri- 
handelsaftale med, gælder modtagerlandets krav 
om oprindelsesdokumentation, f.eks. EUR 1 eller et 
enhedsdokument (ED-dokument eller SADdoku- 
ment (Single Administrative Documents)). Handels- 
fakturaen skal indeholde information om samtlige 
kolli, der indgår i forsendelsen. 


Til nogle lande uden for EU er det en forudsætning, 
at toldoplysninger sendes elektronisk. Hvis toldop- 
lysningerne ikke sendes elektronisk til PostNord, vil 
ordregiver blive opkrævet betaling for, at PostNord 
indtaster oplysningerne for ordregiver. Prisen herfor 
fremgår af PostNords til enhver tid gældende prisli- 
ste på postnord.dk. 


1.8 Afhentning 


Hvis forsendelsen er omfattet af en fast aftale om 
udkørsel og afhentning, henvises til Forretningsbe- 
tingelser for Transporter. 


Hvis forsendelsen ikke er omfattet af en fast aftale 
om udkørsel og afhentning, gælder følgende: 


Ordregiver skal afgive bestilling til PostNord om af- 
hentning af Gods med angivelse af mængder og af- 
hentningsdato. Afhentningen skal bestilles senest 
kl. 13.30 samme dag, som forsendelsen ønskes af- 
sendt. Gods afhentes hverdage mellem kl. 12.00 og 
kl. 16.00, og Godset skal derfor være klar til afhent- 
ning på den aftalte adresse fra kl. 12.00. 


Såfremt Godset er booket efter kl. 13.30, vil Godset 
blive afhentet den førstkommende hverdag mellem 
kl. 8.00 og kl. 16.00. 


PostNord er berettiget til at kræve betaling ved for- 
gæves afhentning, ventetid og eventuelle ekstra- 
kørsler forårsaget af, at Godset ikke er klar på af- 
hentningstidspunktet. 


Ved forgæves afhentning, ventetid og ekstrakørsler 
betales PostNords til enhver tid gældende listepris 
for henholdsvis forgæves afhentning, ventetid og 
ekstrakørsler. 


PostNord yder ikke erstatning for forsinkelse med 
afhentning, jf. pkt. 1.12.1 


1.9 Råderet 


For Gods til Danmark har ordregiver ikke ret til at 
råde over Godset under befordring på anden måde 
end ved at anmode PostNord om at standse Godset 
undervejs og at kræve dette returneret til ordregi- 
ver. Denne ret ophører, når modtager kvitterer for 
modtagelsen af Godset på følgesedlens modtager- 
kopi eller via elektronisk SOG (Sign on Glass). Kvit- 
teringer omtales herefter blot som Kvittering. 


Ved forsendelse af Gods til en række modtager- 
lande, der anerkender råderet, har ordregiver, indtil 
forsendelsen er afleveret til den modtager, der er 
anført på forsendelsen, ret til at kræve forsendelsen 
tilbageleveret eller udleveret til en anden modtager. 

Vil ordregiver udøve sin ret til at råde over Godset 
under befordring, skal denne give PostNord skriftlig 
instruks herom samt forevise ordregivers eksemplar 
af følgesedlen for det pågældende Gods. 


PostNord refunderer ikke prisen for forsendelser, der 
er tilbageleveret. Hvis ordregiver benytter sig af rå- 
deretten, er PostNord, udover prisen for returbefor- 
dring eller omdirigeringen til den nye adresse, be- 
rettiget til at opkræve et beløb for fremsendelse af 
anmodningen om den ændrede disposition samt 
eventuelle ikke annullerede afgifter og gebyrer. Or- 
dregiver tilpligtes i øvrigt at holde PostNord skade- 
sløs for omkostninger og skade som følge af udfø- 
relsen af anvisningerne. 


Godtgør modtager at have krav på udlevering af for- 
sendelsen i et tilfælde, hvor ordregiver har givet 
PostNord ordre om ikke at udlevere Godset til mod- 
tager, er PostNord berettiget til at oplægge forsen- 
delsen for ordregivers regning, indtil parterne er 
enige om, hvem der har ret til Godset, eller dette 
spørgsmål er afgjort ved en domstol eller voldgifts- 
ret. 


PostNord har ikke pligt til at efterkomme ordregivers 
anvisninger, hvis deres udførelse ikke er mulig på 
det tidspunkt, hvor anvisningerne når den person, 
som skal udføre dem, eller vil hindre den normale 
udøvelse af PostNords virksomhed, eller vil være til 
skade for ordregiver eller modtagere af andre sen- 
dinger. PostNord underretter straks ordregiver, hvis 
PostNord ikke kan efterkomme anvisningerne. 


1.10 Levering 


PostNord leverer Gods til Danmark i hele landet en 
gang om dagen på alle hverdage til den adresse, 
som ordregiver har angivet på følgesedlen. Der fo- 
retages dog ikke daglig levering til visse øer uden 
fast broforbindelse. Til enkelte små øer foretages in- 
gen levering. Til andre øer sker levering kun mod 
betaling af ø-tillæg, jf. den til enhver tid gældende 
prisliste. Ønskes forsendelsen leveret til fastlands- 
havnen, skal forsendelsen sendes med serviceydel- 
serne Flexlevering og Telefonisk varsling, se pkt. 6.0 
og 7.0. Se nærmere om levering til de forskellige 
danske øer uden fast broforbindelse i Faktaark for 
ø-levering på www.postnord.dk. 


Forsendelserne leveres til den modtageradresse, 
som er angivet på forsendelsen, men ikke nødven- 
digvis tilen navngiven modtager. PostNord skal som 
minimum have adgang til at kunne levere Gods til 
modtagere på erhvervsadresser i hele tidsrummet 
mellem kl. 8.00-16.00 og på privatadresser i hele 
tidsrummet mellem kl. 8.00-18.00, og PostNord til- 
stræber at levere Godset i dette tidsrum, dog senere 
til øer uden fast broforbindelse. Ønskes forsendel- 
sen leveret til et bestemt tidspunkt, skal forsendel- 
sen sendes med serviceydelsen Tidsbestemt Leve- 
ring, se pkt. 9.0. 


Ved levering til privatpersoner pålægges et tillæg, 
jf. PostNords til enhver tid gældende prisliste. Det 
er ordregivers ansvar, at det i bookingen angives, at 
modtager er privatperson. Såfremt dette ikke er an- 
givet, er PostNord berettiget til at efterfakturere pri- 
vatleveringstillægget og derudover pålægge gebyr 
for manglende angivelse, jf. den til enhver tid gæl- 
dende prisliste. 


PostNord er berettiget til at opkræve tillæg for ven- 
tetid i henhold til den til enhver tid gældende prisli- 
ste på www.postnord.dk, såfremt modtager ikke er 
klar til at tage imod Godset i ovennævnte tidsrum 
eller på det nærmere aftalte tidspunkt. 


PostNord leverer Godset samlet et sted på modta- 
geradressen ved vognkant så tæt på en rampe, for- 
tovskant, port eller dør i jordhøjde, hvortil lastbil- 
kørsel uhindret kan ske, medmindre andet er aftalt. 
Ønskes forsendelsen leveret andetsteds på 


postnord 


modtageradressen, skal forsendelsen sendes med 
serviceydelsen Indbæring, se pkt. 8.0. 


Såfremt ordregiver ikke har bestilt Flexlevering, vil 
modtager blive tilbudt at modtage forsendelsen med 
FlexChange. FlexChange er en service, hvor modta- 
ger kan vælge at få forsendelsen leveret til kant- 
sten, uden at der er en modtager til stede ved at 
give PostNord engangsfuldmagt til dette. Ved Flex- 
Change udgør udleveringsscan dokumentation for 
udlevering. 


Såfremt modtager har indgået aftale med PostNord 
om Modtagerflex, kan PostNord desuden vælge at 
udlevere Gods med en vægt på under 35 kg. ved at 
henstille Godset på modtageradressen uden kontakt 
med personer på adressen. Det er modtager ansvar 
at sikre, at PostNord lovligt kan udlevere Gods på 
det aftalte sted. I sådanne tilfælde udgør PostNords 
udleveringsscan dokumentationen for udlevering af 
Godset. 


PostNord er berettiget til i særlige tilfælde, hvor for- 
hold hos modtager besværliggør aflevering, eller 
hvor aflevering er forbundet med risiko, at undlade 
at foretage aflevering af Gods, for eksempel på 
grund af løsgående hunde på adressen eller mang- 
lende fast og skridsikkert underlag til både kørsel og 
af-/pålæsning. 


Gods til levering ved f.eks. storcentre leveres til den 
centrale varemodtagelse. Hvis Gods skal leveres til 
butiksdør, er PostNord berettiget til at opkræve en 
tillægspris af ordregiver. Såfremt storcentret stiller 
krav til særligt løfteudstyr ved levering til butiksdør, 
og dette ikke stilles til rådighed for PostNord af stor- 
centret, leveres Gods kun til varemodtagelsen. 


Gods afleveres mod kvittering til det forretningsper- 
sonale, der befinder sig på adressen, og som frem- 
står som legitimeret til at tage imod forsendelser. 
Hvis modtagervirksomheden drives fra indehave- 
rens private bopæl, eller hvis forsendelsen er til en 
privatperson, kan Godset tillige afleveres mod kvit- 
tering til et voksent medlem af indehaverens hus- 
stand. Gods kan tillige afleveres uden kvittering, 
hvis Godset sendes med serviceydelsen Flexleve- 
ring, jf. pkt. 6.0. 


Ved modtagers kvittering tiltræder modtager samti- 
dig nærværende forretningsbetingelser, for så vidt 
angår punkterne 1.14, 1.15 og 1.16. 


Ved aflevering af Gods til Danmark, som er omfattet 
af en palleudvekslingsaftale, gælder separate regler 
beskrevet i aftale om palleudveksling. 


Hvis PostNord ikke kan aflevere forsendelsen, fordi 
de ovennævnte personer nægter at kvittere for 
modtagelse, eller fordi der er en forkert adressean- 
givelse, returneres forsendelsen til ordregiver på 
dennes regning. Se nærmere om levering af forsen- 
delser i Faktaark for Pallet og Groupage på 


www.postnord.dk 


Hvis PostNord ikke kan aflevere Gods til Danmark, 
Sverige, Norge eller Finland til modtager, fordi Post- 
Nord ikke træffer en af ovennævnte personer på 
adressen, fordi det er forbundet med risiko at fore- 
tage aflevering, eller fordi der ikke har været ad- 
gang til at aflevere til modtager i tidsrummet mel- 
lem kl. 8.00-16.00 på erhvervsadresser og kl. 8.00- 
18.00 på privatadresser, får modtager en anmel- 
delse og kan ringe og aftale genudbringning. For 
Gods til Danmark foretages genudbringning en gang 
som standard mod et tillæg, der betales af ordregi- 
ver. For Gods til Sverige, Norge og Finland foretages 
genudbringning mod et tillæg, der betales af mod- 
tager. 


For så vidt angår Gods med en vægt på under 35 
kg., kan PostNord som alternativ til genudbringning 
vælge at lægge Godset til afhentning på et posthus, 
i Pakkeboksen eller på et omdelingscenter. PostNord 
adviserer i sådant tilfælde modtageren i form af en 

sms, en e-mail eller et brev. Adviseringen forevises 
ved afhentning af Godset på et posthus eller omde- 
lingscenter. Når udlevering sker via Pakkeboksen 
anvendes pinkoder/stregkoder, som er angivet i ad- 
viseringen. Videresendelse af en sms- eller e-mail 
advisering sidestilles med, at der er givet fuldmagt 
til vedkommende til at afhente Godset. Modtager el- 
ler den, der har fået fuldmagt dertil, kan herefter 
afhente Godset på posthuset eller omdelingscentret 
mod forevisning af den fornødne legitimation, eller i 
Pakkeboksen ved brug af pinkoder/stregkoder, in- 
den for den frist, der står på adviseringen. 


Gods til Danmark, Norge, Sverige og Finland står 7 
dage, og hvis modtager ikke reagerer, bliver forsen- 
delsen returneret til ordregiver for dennes regning. 


Gods kan i de tilfælde, hvor det ikke har været mu- 
ligt at finde hverken modtager eller ordregiver, uden 
retskendelse, åbnes af PostNord. Hvis det efter 
iværksættelse af rimelige foranstaltninger fortsat 
ikke er muligt at finde hverken modtager eller or- 
dregiver, og Godset dermed er uanbringeligt for 
PostNord, vil Godset blive henlagt til afhentning hos 
PostNord i 1 måned, hvorefter det sælges eller tilin- 
tetgøres uden yderligere varsel. 


1.11 Pris 


Priser for forsendelse af Gods fremgår af Kundeaf- 
talen samt bilag hertil. 


Herudover opkræves en række tillæg og gebyrer i 
henhold til den til enhver tid gældende prisliste på 


www.postnord.dk. 


Priser for forsendelse af Gods fastsættes på bag- 
grund af ordregivers forsendelsesprofil. Prisen af- 
hænger af Godstyper og lastebærer, samt hvilken 
zone og hvilket land Godset sendes til. Zonerne er 
inddelt efter postnummerområder. 


Såfremt Groupage ikke er stabelbart, er PostNord 
berettiget til at fastsætte prisen ud fra ladmeter. Når 
prisen fastsættes efter ladmeter eller kubikmeter, 
benytter PostNord de omregningsregler, der frem- 
går af Faktaark for Groupage og Pallet. 


1.12 Erstatning 


PostNord erstatningsansvar er reguleret af NSAB 
2015 med de fravigelser, der fremgår af Kundeafta- 
len og disse forretningsbetingelser. 


PostNord er under ingen omstændigheder ansvarlig 
for indirekte tab eller følgeskader, som fx tabt ar- 
bejdsfortjeneste, tab af markedsandele eller andre 
tilsvarende skader eller tab. 


Der udbetales alene erstatning, hvis der foreligger 
behørig dokumentation for kravet. 


PostNord er ikke ansvarlig for forsendelser, som in- 
deholder farligt eller forbudt indhold, eller som over- 
træder kravene til indhold i pkt. 1.3. 


1.12.1 Forsinkelse 


PostNord yder ikke erstatning for forsinkelse med 
afhentning, jf. pkt. 1.8. NSAB 2015 §§ 7, 15 og 19 
finder således ikke anvendelse for afhentning af 
Gods, medmindre andet særskilt aftales herom. 


PostNords ansvar for forsinkelse i øvrigt er i henhold 
til NSAB 2015 begrænset til fragten (forsendelses- 
prisen) for den forsinkede forsendelse. 


PostNord er alene ansvarlig for, at forsendelsen 
kommer frem inden for rimelig tid (uden tidsløfte), 
jf. NSAB 2015, § 7. 


Hvis der er aftalt levering i et bestemt tidsinterval, 
anses levering af forsendelsen for at være forsinket, 
hvis PostNord ankommer på leveringsadressen 
mere end 30 minutter efter det aftalte tidsinterval. 

PostNord kan stille krav om, at ordregiver indhenter 
en skriftlig erklæring fra modtager om, at forsendel- 
sen var forsinket. 


Erstatning for forsinkelse ydes i alle tilfælde efter 
reglen i NSAB 2015, § 19 A. NSAB 2015, § 19 B om 
tidsløfte finder således ikke anvendelse, heller ikke 
selvom der er aftalt et bestemt tidsinterval for leve- 
ring. 


Eventuel erstatning for forsinkelse udbetales til or- 
dregiver. Modtager kan ikke gøre krav på erstatning 
for forsinkelse. 


Ud over de ansvarsfrihedsgrunde, der følger af 
NSAB 2015, yder PostNord ikke erstatning for for- 
sinkelse i force majeure situationer mv., som nær- 
mere beskrevet i Kundeaftalen samt i situationer, 
hvor det ikke har været muligt eller har været for- 
bundet med risiko at levere forsendelsen til modta- 
ger, f.eks. i tilfælde af løsgående bidske hunde eller 
manglende snerydning/grusning på adressen. 


1.12.2 Bortkomst og beskadigelse i forbindelse 
med transport 


I henhold til NSAB 2015 er PostNords ansvar for 
bortkomst, forringelse eller beskadigelse af en for- 
sendelse begrænset til 8,33 SDR pr. kilo bruttovægt. 


PostNord yder kun erstatning for bortkomst, hvis 
forsendelsen er scannet hos PostNord. Hvis forsen- 
delsen ikke er scannet hos PostNord, kan PostNord 
efter konkret skøn yde erstatning på grundlag af en 
transportordre (EDI), såfremt de generelle betingel- 
ser i PostNords EDI betingelser er opfyldt. 


PostNords ansvar for forsendelsen ophører ved afle- 
vering eller henstilling på modtageradressen i hen- 
hold til pkt. 1.10. PostNord er således uden ansvar 
for skader, bortkomst og forringelse opstået efter 
aflevering eller henstilling. Ved Flexlevering, Flex- 
Change og Modtagerflex udgør PostNords udleve- 
ringsscan dokumentation for aflevering, jf. pkt. 1.10 
og 6.0. 


Ved fejlaflevering af forsendelsen, hvor ansvaret på- 
hviler PostNord, betragtes den fejludleverede for- 
sendelse som bortkommet og erstattes efter reg- 
lerne herom, hvis forsendelsen ikke efterfølgende 
kommer rette modtager i hænde. 


PostNord kan kræve en revisorerklæring som doku- 
mentation for ordregivers erstatningskrav. 


Det er en forudsætning for udbetaling af erstatning 
for bortkomst og forringelse af Gods, at modtager 
på tro og love skriftligt erklærer, at modtager ikke 
har modtaget forsendelsen eller det pågældende 
indhold. 


I overensstemmelse med NSAB 2015 beregnes er- 
statning for bortkomst eller forringelse efter God- 
sets fakturaværdi. Erstatning for beskadigelse ydes 
med det beløb, der svarer til værdiforringelsen, idet 
det påhviler ordregiver at bevise, at Godset eventu- 
elt ikke har nogen restværdi. 


Erstatning kan med frigørende virkning udbetales til 
ordregiver. 


Såfremt PostNord har udbetalt den maksimale er- 
statning for Godset, overgår ejendomsretten til 
Godset til PostNord. 


1.13 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 

ydelser, der er naturligt forbundet med leveringen i 
henhold til Kundeaftalen. 


PostNord behandler personoplysninger vedrørende 
Kunden (hvis Kunden er en privatperson) og mod- 
tagere af forsendelser og/eller Kundens medarbej- 
dere eller kunder (hvis Kunden er en juridisk en- 
hed), f.eks. navn, adresse, telefonnummer og e- 
mailadresse. 


Yderligere oplysninger om PostNords behandling af 
personoplysninger og om den registreredes ret- 
tigheder i forbindelse med en sådan behandling fin- 
des i vores Integritetspolitik pā: www.post- 
nord.dk/personlige-oplysninger. 


Hvis Kunden er en juridisk enhed, har Kunden an- 
svaret for at informere sine medarbejdere og/eller 
kunder om PostNords behandling af personoplysnin- 
ger. 


Den dataansvarlige for behandling af personoplys- 
ninger er PostNord A/S, Hedegaardsvej 88, 2300 
København. 


1.14 Reklamationsfrister 


Reklamation skal ske inden for de frister, der er an- 
givet i NSAB 2015. 


I tillæg til NSAB 2015 gælder, at reklamation i alle 
tilfælde, herunder også ved fuldstændig bortkomst, 
skal ske senest seks (6) måneder efter, forsendelsen 
er overgivet til PostNord. Sker reklamation ikke in- 
den fristen, vil kravet være fortabt. 


Reklamationer skal sendes til PostNord. Nærmere 
information om reklamationer findes på www.post- 
nord.dk. 


1.15 Forældelse 


PostNords ansvar for enhver form for krav, uanset 
årsagen, ophører, såfremt der ikke er anlagt sag in- 
den for et år i overensstemmelse med NSAB 2015, 
8 28. 


1.16 Ordregivers ansvar 


Hvis modtager bærer risikoen for en forsendelse, er 
ordregiver forpligtet til forudgående at informere 
modtager om vilkårene for befordringen i henhold 
til disse forretningsbetingelser. 


Udover de tilfælde, der fremgår af NSAB2015, § 26, 
er ordregiver er forpligtet til at holde PostNord ska- 
desløs for ethvert tab og enhver omkostning, som 
forvoldes PostNord, herunder i forbindelse med krav 
der fremsættes af tredjemand mod PostNord, som 
følge af, at: 


Uj Ordregiver indleverer Gods til befordring i strid 
med punkt 1.3 


Uj Gods er mangelfuldt emballeret, mærket eller 
stuvet 


. Ordregiver har afgivet fejlagtige oplysninger 
om, hvem der er berettiget til en erstatning 


. PostNord tilpligtes at udrede erstatning til mod- 
tager eller tredjemand, som overstiger den er- 
statning, PostNord i henhold til nærværende 
forretningsbetingelser ville have været forplig- 
tet til at betale til ordregiver, såfremt ordregi- 
ver havde været den erstatningsberettigede. 


2.0 Returløsning i Danmark 


Gods, der sendes som Retur, er omfattet af de for 
Gods gældende forretningsbetingelser, jf. pkt. 1.1 - 
1.16, dog med følgende fravigelser: 


Gods Retur kan kun benyttes til Gods til Danmark. 

2.1 Påtegning 


Forsendelser, der sendes som Retur, skal bestilles 
hos PostNord som en EDI meddelelse via et forsen- 
delsessystem. Det er til enhver tid ordregivers an- 
svar, at der er korrekt opmærkning af Godset, når 
det afhentes. 


2.2 Afhentning 


Ved Retur fra øer uden fast broforbindelse sker af- 
hentning kun på fastlandshavn. Transport fra den 
oprindelige modtager og til fastlandshavnen foran- 
staltes uden om PostNord for ordregivers egen reg- 
ning og risiko. 


Ordregiver skal gøre den oprindelige modtager op- 
mærksom på, at returGodset skal være klar til af- 
hentning på dagen i tidsrummet fra kl. 10.00 - 
16.00. I øvrigt henvises til pkt. 1.8, herunder ved- 
rørende ventetid og ekstrakørsel, som i givet fald vil 
blive faktureret ordregiver. 


3.0 Returløsninger fra udland 


Gods med Returservice er omfattet af de for Gods 
gældende forretningsbetingelser, jf. pkt. 1.1 - 
1.156, dog med følgende fravigelser: 


Returservice kan kun benyttes til Gods, der skal re- 
tur fra Sverige, Norge eller Finland. 


3.1 Definition 


Ved forsendelse af Gods med Returservice betaler 
modtager (ordregiver) prisen for forsendelse af 
Gods i henhold til Kundeaftalens bestemmelser 
herom. 


Det er en betingelse for at kunne sende Gods med 
Returservice, at det er anført i Kundeaftalen, og at 
der fra det pågældende land kan sendes Gods med 
Returservice til modtageren. 


4.0 Farligt indhold i begrænset mængde 


Gods, der sendes med Farligt indhold i begrænset 
mængde er omfattet af de for Gods gældende for- 
retningsbetingelser, jf. pkt. 1.1 —1.16, dog med føl- 
gende fravigelser: 


Farligt indhold i begrænset mængde og i en vis ud- 
strækning, kan kun benyttes til Gods til Danmark, 
Sverige, Norge og Finland. 


4.1 Definition 


En forsendelse med Farligt indhold i begrænset 
mængde er en forsendelse af farligt Gods emballe- 
ret og mærket som begrænset mængde, og som 
overholder alle relevante krav i ADR-konventionens 
kapitel 3.4. 


4.2 Tilladt indhold 


Oplysninger om, hvilke stoffer, der tillades som Far- 
ligt indhold i begrænset mængde fremgår af positiv- 


listen på www.postnord.dk. 


Et kolli med farligt indhold i begrænset mængde må 
højst veje 20 kg, og der må kun være ét stof (UN- 
nummer) pr. kolli. 


For forsendelser til de øvrige nordiske lande, skal 
ordregiver udfylde dokumentet IMDG farligt Gods til 
søtransport. Emballagen skal mærkes med mærket 
for begrænset mængde farligt indhold. Mærket skal 
måle 10 x 10 cm. 


4.3 Ordregivers ansvar 


Det er ordregivers ansvar, at transport af stofferne 
er tilladt, samt at stoffernes tilstand, emballage og 

mærkning samt øvrige forhold er i overensstem- 
melse med de til enhver tid gældende forskrifter i 
ADR-konventionen og PostNords regler. Læs mere 
om Farligt Indhold i begrænset mængde på 
www.postnord.dk. 


Hvis PostNord under transporten konstaterer, at or- 
dregiver ikke har overholdt gældende regler og de 
deraf nødvendige sikkerhedsregler, har PostNord 
uden ansvar ret til at aflæsse, ødelægge eller uska- 
deliggøre indholdet i henhold til CMR-lovens regler 
herom. 


Ved fejl eller forsømmelse, herunder ukorrekt em- 
ballering fra ordregivers side, bærer denne det fulde 
ansvar i tilfælde af heraf følgende beskadigelse af 
egne eller øvrige forsendelser. Ordregiver bærer li- 
geledes det fulde ansvar for påført personskade el- 
ler tingsskade i sådanne tilfælde. 


5.0 Farligt Gods (ADR) 


Gods, der sendes som farligt Gods, er omfattet af 
de for Gods gældende forretningsbetingelser, jf. pkt. 
1.1-1.16, med de fravigelser der fremgår af forret- 
ningsbetingelserne for Farligt Gods (ADR), hvortil 
der henvises. 


6.0 Flexlevering 


Gods, der sendes med Flexlevering, er omfattet af 
de for Gods gældende forretningsbetingelser, jf. pkt. 
1.1 - 1.16, dog med følgende fravigelser: 


Flexlevering kan kun benyttes til Gods til Danmark, 
Sverige, Norge og Finland. 


6.1 Indhold 


En Godsforsendelse med et indhold, der har en ube- 
tydelig værdi for uvedkommende, kan sendes som 
Gods med Flexlevering. 


6.2 Påtegning 


På følgesedlen skal serviceydelsen ”FLEXLEVERING” 
fremgå med klar tekst. Derudover kan der i modta- 
gerfeltet, angives forslag til, hvor forsendelsen kan 
henstilles på adressen. 


6.3 Emballage 


Gods, der sendes med Flexlevering, skal pakkes på 
engangspaller. Hvis Gods er sendt på EUR-palle, be- 
tragter PostNord EUR-pallen som en engangspalle, 
hvorved palleudveksling ikke foretages. 


6.4 Aflevering 


Gods med Flexlevering må henstilles på den anførte 
modtageradresse, f.eks. på det sted, som ordregi- 
ver har foreslået, hvis der i forbindelse med omde- 
lingen ikke træffes personer på adressen, som Gods 
forsendelsen kan udleveres til mod kvittering. 


Det er ordregivers ansvar, at PostNord lovligt kan 
aflevere Gods med Flexlevering på det af ordregiver 
oplyste sted. 


6.5 Erstatning 


Ved Gods med Flexlevering ophører PostNords er- 
statningsansvar, når PostNord afleverer forsendel- 
sen til modtager eller henstiller Godsforsendelsen 
på adressen. PostNord er ikke ansvarlig for, hvad der 
sker med Godsforsendelsen, efter den er henstillet 
på modtageradressen, herunder hverken bortkomst 
eller beskadigelse af Gods forårsaget af fx tyveri el- 
ler vejrlig. Ordregiver har bevisbyrden for, at en 
Godsforsendelse med Flexlevering, som er scannet 
udleveret af PostNord, ikke er afleveret i overens- 
stemmelse med ovenstående regler. 

Læs mere i faktaark om Flexlevering. 


7.0 Telefonisk varsling 


Gods, der sendes med Telefonisk Varsling, er omfat- 
tet af de for Gods gældende forretningsbetingelser, 
jf. pkt. 1.1 - 1.156, dog med følgende fravigelser: 


Telefonisk Varsling kan kun benyttes til Gods til Dan- 
mark, Sverige, Norge og Finland. 


7.1 Påtegning 


På følgesedlen skal serviceydelsen “TELEFONISK 
VARSLING” fremgå som klar tekst med angivelse af 
telefonnummer på modtager. 


Gods med Telefonisk Varsling kan ikke kombineres 
med returløsningerne, jf. pkt. 2.0 og 3.0. 


7.2 Aflevering 


PostNord tilstræber, at modtager kontaktes pr. tele- 
fon ca. en halv time før levering forventes. 


Læs mere i faktaark om Advisering. 


8.0 Indbæring 


Gods, der sendes med Indbæring, er omfattet af de 
for Gods gældende forretningsbetingelser, jf. pkt. 
1.1 - 1.156, dog med følgende fravigelser: 


Indbæring kan kun benyttes til Gods til Danmark. 
8.1 Påtegning 


På følgesedlen skal serviceydelsen ”INDBÆRING” 
fremgå som klar tekst med angivelse af leverings- 
sted. 


Gods med Indbæring kan ikke kombineres med re- 
turløsningerne, jf. pkt. 2.0 og 3.0. 


8.2 Vægt og fysiske mål 


Gods med Indbæring skal følge de krav til vægt og 
mål, der fremgår af Faktaark for PostNord Pallet og 
PostNord Groupage - Indbæring af Gods. 


8.3 Emballage 


Tomme EUR-paller (hel- og halvpaller) samt kvart- 
paller (brun plast) medtages retur efter tømning. 


Hvis indholdet, der skal bæres op, giver risiko for 
afsmitning eller riveskader, skal det være emballe- 
ret. Ordregiver skal sikre tæthed af spande, dunke 
eller lignende med flydende indhold. 


8.4 Aflevering 


Modtager skal kvittere for Godsforsendelsen, inden 
emballagen brydes, og indholdet bæres ind. Så- 
fremt forsendelsen sendes i kombination med Flex- 
levering, og der ikke er nogen til at kvittere for mod- 
tagelsen, foretages Indbæring til det af ordregiver 
angivne sted uden forudgående kvittering. 


Hvis en kolli overstiger vægtgrænsen, læsses den af 
pallen ved modtagers dør/port i jordniveau, og 
modtageren må selv sørge for Indbæring. 


Såfremt adgangsforholdene vurderes som værende 
ikke-acceptable, leveres forsendelsen som alminde- 
ligt Gods. 


8.5 Erstatning 


Ved Gods med Indbæring ophører PostNords erstat- 
ningsansvar, når PostNord har scannet udleveret, og 
modtageren har kvitteret for modtagelsen. Hvis 
Gods med Indbæring sendes i kombination med 

Flexlevering, gælder erstatningsreglerne for Flexle- 
vering, jf. pkt. 6.5. 


9.0 Tidsbestemt levering 


Gods, der sendes med Tidsbestemt Levering, er om- 
fattet af de for Gods gældende forretningsbetingel- 
ser, jf. pkt. 1.1 - 1.156, dog med følgende fravigel- 
ser: 


Tidsbestemt Levering kan kun benyttes til Gods til 
Danmark, Sverige og Norge. 


9.1 Aflevering 


PostNord tilstræber, jf. dog pkt. 1.10, at Gods med 
Tidsbestemt Levering til Danmark leveres mellem 
kl. 7.00 og kl. 9.00 (Levering før 9) og mellem kl. 
7.00 og kl. 12.00 (Levering før 12) hverdagen efter 
(til/fra Bornholm dog to hverdage efter), at forsen- 
delsen er blevet afhentet af PostNord. 


Tidsbestemt Levering er ikke muligt til øer uden fast 
broforbindelse. Se nærmere faktaark for Tidsbe- 
stemt Levering. 


Det er muligt for modtager selv at afhente Godsfor- 
sendelser tilknyttet Tidsbestemt Levering fra kl. 
7.00 på det center, distributionen foregår fra, så- 
fremt modtager har indgået skriftlig aftale herom 
med PostNord. 


9.2 Påtegning 


På følgesedlen skal serviceydelsen ”TIDSBESTEMT 
LEVERING” fremgå som klar tekst. 

